Riippumattoman tilintarkastajan antama kertomus tilintarkastustuomioistuimen varainhoitovuoden 2000 tilinpäätöksestä



Virallinen lehti nro C 312 , 07/11/2001 s. 0001 - 0012



Riippumattoman tilintarkastajan antama kertomus tilintarkastustuomioistuimen varainhoitovuoden 2000 tilinpäätöksestä (2001/C 312/01) LUKIJALLE Varainhoitovuoden 1987 tilinpäätöksestä lähtien tilintarkastustuomioistuin on vuosittain tarkastuttanut omaa hallintoaan koskevat tilit riippumattomalla tilintarkastajalla. Edellä sanottu ei kuitenkaan rajoita soveltamasta Euroopan yhteisön perustamissopimuksen 248 artiklan määräyksiä, joilla tilintarkastustuomioistuimelle annetaan vastuu yhteisön kaikkia tuloja ja menoja koskevien tilien tarkastamisesta, eikä kyseisen sopimuksen 276 artiklan määräyksiä, jotka koskevat vastuuvapauden myöntämistä. Tilintarkastustuomioistuimen riippumattoman tilintarkastajan varainhoitovuosien 1987-1991 osalta antamat kertomukset on toimitettu ainoastaan Euroopan parlamentin talousarvion valvontavaliokunnan puheenjohtajalle. Tilintarkastustuomioistuimen jäsenten muodostaman kollegion 8. heinäkuuta 1993 pitämässä kokouksessa tekemän päätöksen mukaisesti riippumattoman tilintarkastajan antamat kertomukset on julkaistu varainhoitovuodesta 1992 alkaen Euroopan yhteisöjen virallisessa lehdessä. Tilintarkastustuomioistuimen puolesta Jan O. Karlsson presidentti SISÄLLYS >TAULUKON PAIKKA> Todistus 31 päivänä joulukuuta 2000 päivätyn tilinpäätöksen asianmukaisuudesta ja oikeellisuudesta Euroopan tilintarkastustuomioistuimen jäsenille Euroopan tilintarkastustuomioistuimen meille antamaan toimeksiantoon perustuen olemme tarkastaneet: - kirjanpitotiedot, jotka Euroopan tilintarkastustuomioistuin on toimittanut komissiolle Euroopan yhteisöjen tulostilin ja taseen laatimiseksi varainhoitovuodelta 2000, - Euroopan tilintarkastustuomioistuimen tilinpäätöksen 31 päivältä joulukuuta 2000, joka perustuu kyseisiin kirjanpitotietoihin ja on laadittu julkaistavaksi Euroopan yhteisöjen virallisessa lehdessä. Kirjanpitotiedot ja tilinpäätös ovat Euroopan tilintarkastustuomioistuimen vastuulla. Meidän tehtävänämme on antaa suorittamiemme tarkastusten perusteella lausunto kirjanpitotiedoista ja tilinpäätöksestä. Olemme suorittaneet tarkastuksemme kansainvälisten tarkastusnormien mukaisesti. Normeissa edellytetään, että tarkastustehtävät suunnitellaan ja toteutetaan siten, että saadaan riittävä varmuus siitä, ettei kirjanpitotietoihin ja tilinpäätökseen sisälly merkittäviä poikkeamia. Tarkastusta suoritettaessa tutkitaan otantaan perustuvin menetelmin todentavat tekijät, jotka ovat kirjanpitotietojen ja tilinpäätöksen sisältämien lukujen ja tietojen perustana. Tarkastuksen yhteydessä käydään lisäksi läpi kirjanpidossa noudatetut periaatteet ja menettelytavat sekä Euroopan tilintarkastustuomioistuimen tilinpäätöstä varten tekemät merkittävät arvioinnit, ja tarkastuksen kohteena on myös tilinpäätöksen yleinen esittäminen. Suorittamamme tarkastukset muodostavat käsittääksemme riittävän perustan lausunnollemme. Käsityksemme mukaan oheisena olevat kirjanpitotiedot ja tilinpäätös antavat varainhoitoasetuksen ja sen säännösten soveltamista koskevien yksityiskohtaisten sääntöjen samoin kuin yleisesti hyväksyttyjen kirjanpidon periaatteiden sekä Euroopan tilintarkastustuomioistuimen sisäisten sääntöjen mukaisesti oikean ja riittävän kuvan Euroopan tilintarkastustuomioistuimen varoista ja taloudellisesta tilanteesta 31 päivänä joulukuuta 2000 sekä tilintarkastustuomioistuimen taloudellisesta tuloksesta ja tuloista ja menoista samana päivänä päättyneeltä varainhoitovuodelta. Luxemburgissa 20. heinäkuuta 2001. KPMG Audit Réviseurs d'entreprises Stephen Nye Hallinto-ja kirjanpitomenettelyjä, varainhoidon moitteettomuutta sekä sisäisen valvonnan järjestelmää koskeva kertomus Euroopan tilintarkastustuomioistuimen jäsenille Tarkastaessamme Euroopan tilintarkastustuomioistuimen tilinpäätöksen 31 päivänä joulukuuta 2000 päättyneeltä varainhoitovuodelta olemme toimittaneet hallinto- ja kirjanpitomenettelyjen, varainhoidon moitteettomuuden sekä sisäisen valvontajärjestelmän tarkastuksen. Tarkastuksen tavoitteena oli varmistaa, että Euroopan tilintarkastustuomioistuimen eri yksiköissä on riittävä varmuus siitä, - että niillä on selkeä kuva operatiivisten tavoitteiden saavuttamisasteesta, - että julkaistu tilinpäätös on laadittu luotettavin perustein, - että tilintarkastustuomioistuimen varainhoito on voimassa olevan säännöstön mukaista. Voimassa olevaan säännöstöön kuuluvat - 21 päivänä joulukuuta 1977 annettu Euroopan yhteisöjen yleiseen talousarvioon sovellettava varainhoitoasetus, sellaisena kuin se on viimeksi muutettuna 13 päivänä joulukuuta 1999 annetulla neuvoston asetuksella (EY, EHTY, Euratom) N:o 2673/1999, - tiettyjen 21 päivänä joulukuuta 1977 annetun varainhoitoasetuksen säännösten soveltamista koskevista yksityiskohtaisista säännöistä 9 päivänä joulukuuta 1993 annettu komission asetus (Euratom, EHTY, EY) N:o 3418/93, - 4 päivänä joulukuuta 1997 tehty tilintarkastustuomioistuimen päätös nro 97-47 tilintarkastustuomioistuimen talousarvion toteuttamista koskevista sisäisistä säännöistä (sellaisena kuin se on viimeksi muutettuna 16 päivänä tammikuuta 1998 kirjallisella menettelyllä nro 3/97). Tarkastuksemme kohteina olivat näin ollen erityisesti Euroopan tilintarkastustuomioistuimen valvontaympäristö, riskien arviointi, valvontatoimet, tieto- ja viestintäjärjestelmät sekä ohjausprosessi. Tarkastuksen alussa kohteista laadittiin kuvaukset, minkä jälkeen menettelyt arvioitiin käyttäen perustana otannassa poimittujen tositteiden tarkastuksia sekä henkilöstön kanssa käytyjä keskusteluja. Testien luonnetta ja laajuutta määrittäessämme käytimme lähtökohtana valvontaympäristöstä tekemäämme arviota. Suorittamamme tarkastukset muodostavat käsittääksemme riittävän perustan päätelmillemme, jotka koskevat Euroopan tilintarkastustuomioistuimen menettelyjä, varainhoidon moitteettomuutta ja sisäisen valvonnan järjestelmää. Voimassa olevia sisäisen valvonnan sääntöjä soveltamalla voidaan käsityksemme mukaan taata, että operatiiviset tavoitteet saavutetaan moitteettomasti, tilinpäätös laaditaan luotettavasti ja että toiminta on säännöstön mukaista. Luxemburgissa 20. heinäkuuta 2001. KPMG Audit Réviseurs d'entreprises Stephen Nye Tilinpäätös 31 päivänä joulukuuta 2000 Tase 31 päivänä joulukuuta 2000 ja 1999 >TAULUKON PAIKKA> Oheiset liitteet ovat erottamaton osa tätä tilinpäätöstä. Varainhoitovuoden taloudellinen tulos 31 päivänä joulukuuta 2000 >TAULUKON PAIKKA> Oheiset liitteet ovat erottamaton osa tätä tilinpäätöstä. Yhteenveto tuloista ja menoista 31 päivänä joulukuuta 2000 ja 1999 päättyneiltä varainhoitovuosilta >TAULUKON PAIKKA> Oheiset liitteet ovat erottamaton osa tätä tilinpäätöstä. Tilinpäätös 31 päivänä joulukuuta 2000 Tilinpäätöksen liitetiedot KIRJANPITOPERIAATTEET 1. Euroopan tilintarkastustuomioistuimen kirjanpito pidetään ja tilinpäätös laaditaan 21 päivänä joulukuuta 1977 annetun varainhoitoasetuksen, sellaisena kuin se on viimeksi muutettuna 13 päivänä joulukuuta 1999 annetulla neuvoston asetuksella (EY, EHTY, Euratom) N:o 2673/1999, ja tiettyjen varainhoitoasetuksen säännösten soveltamista koskevista yksityiskohtaisista säännöistä 9 päivänä joulukuuta 1993 annetun komission asetuksen (Euratom, EHTY, EY) N:o 3418/93 säännösten mukaisesti. Varainhoitoasetuksen säännösten soveltamista koskevien yksityiskohtaisten sääntöjen 136 artiklan mukaan tilinpäätös esitetään yleisesti hyväksyttyjen kirjanpidon periaatteiden mukaisesti; näillä periaatteilla tarkoitetaan erityisesti neuvoston direktiiveissä säädettyjä periaatteita, jollei asetuksessa toisin säädetä. Euroopan tilintarkastustuomioistuimen tilinpäätöstä on muutettu siten, että huomioon otetaan konsolidointia koskevat Euroopan yhteisöjen vaatimukset, jotka perustuvat 25 päivänä heinäkuuta 1978 annettuun neljänteen neuvoston direktiiviin 78/660/ETY sekä 13 päivänä kesäkuuta 1983 annettuun seitsemänteen neuvoston direktiiviin 83/349/ETY. Varainhoitovuotta 1999 koskevia lukuja on tässä yhteydessä mukautettu siten, että ne olisivat mahdollisimman vertailukelpoisia varainhoitovuotta 2000 koskeviin lukuihin nähden. TASE 2. Aineeton ja aineellinen käyttöomaisuus Aineellinen ja aineeton käyttöomaisuus arvostetaan hankinta-arvoon. Mikäli hankinta-arvo on ilmoitettu kansallisena valuuttana, se muunnetaan euroiksi käyttämällä kirjanpidon kurssia, joka oli voimassa ostohetkellä. Maa-alueiden hankintahinta sekä muiden käyttöomaisuuserien nettomääräinen arvo poistojen jälkeen kirjataan taseen vastaavaa-puolelle omaisuuden koko käyttöajaksi. Aineellisesta ja aineettomasta käyttöomaisuudesta kirjataan maa-alueita ja rakennuksia lukuun ottamatta taseen käyttöomaisuustileille 1. tammikuuta 2000 alkaen ainoastaan sellaiset hyödykkeet, joiden arvo on vähintään 420 euroa (400 euroa vuonna 1999), tiettyjen varainhoitoasetuksen säännösten soveltamista koskevista yksityiskohtaisista säännöistä annetussa asetuksessa (Euratom, EHTY, EY) N:o 3418/93 säädettyjen maksujen ajan tasalle saattamisesta 16 päivänä marraskuuta 2000 tehdyn komission päätöksen mukaisesti. Euroopan tilintarkastustuomioistuin on laskenut käyttöomaisuutta koskevat poistot 29 päivänä joulukuuta 2000 Euroopan yhteisöjen muuta kuin rahoitusomaisuutta koskevasta kirjanpidosta annetun komission asetuksen (EY) N:o 2909/2000 mukaisesti. Arvon muutokset ja poistot on laskettu tasapoistomenetelmää noudattaen kultakin täydeltä vuodelta. Niitä koskevat tiedot varainhoitovuoden lopussa voidaan eritellä seuraavasti: >TAULUKON PAIKKA> Keskeneräisiin rakennuksiin sisältyy 5000000 euron summa, joka liittyy tilintarkastustuomioistuimen rakennuksen laajennushankkeeseen. Aineetonta käyttöomaisuutta koskeva tase-erä käsittää tilintarkastustuomioistuimen hankkimat atk-ohjelmat, joiden arvo on yli 420 euroa ja joita varten on vastaava lisenssi tai CLA-sopimus. >TAULUKON PAIKKA> 3. Rahoitusomaisuus Otsikko "muu rahoitusomaisuus" käsittää Euroopan yhteisöjen virallisten julkaisujen toimistoa sekä Euroopan unionin elinten käännöskeskusta koskevan käyttöpääoman. >TAULUKON PAIKKA> Varainhoitovuoden 2000 osalta ei ole tehty arvonalennuksia koskevia kirjauksia. 4. Vaihto-omaisuus Vaihto-omaisuuteen kuuluvat toimistotarvikkeet sekä muut kulutettavaksi tarkoitetut hyödykkeet, jotka arvostetaan viimeksi saapuneiden tarviketoimitusten hinnan mukaisesti. Jos hankintameno on ilmoitettu kansallisena valuuttana, se muunnetaan euroiksi taseen laatimiseen käytetyn vaihtokurssin mukaisesti. 5. Saamiset "Toistuvat saamiset" -otsikko käsittää varainhoitovuoden lopussa seuraavat erät: >TAULUKON PAIKKA> "Erilaiset saamiset" ovat yksinomaan saamisia henkilöstöltä. Kohta käsittää lähinnä jo suoritettujen työmatkojen kuluja varten maksetut ennakot, joihin liittyviä tilityksiä ei ole vielä tehty. 6. Siirtosaamiset - vastaavaa Kohta "erilaiset kohdentamattomat menot" ei ole enää siirtosaamiset-otsikon alla, koska alun perin siirtosaamisiin aktivoitu meno on kirjattu kuluksi varainhoitovuoden taloudelliseen tulokseen. 7. Oma pääoma Aiemmin oma pääoma esitettiin aineettoman ja aineellisen käyttöomaisuuden sekä vaihto-omaisuuden vastaeränä. Varainhoitovuoden 2000 osalta oma pääoma käsittää varainhoitovuoden taloudellisen tuloksen sekä edellisiltä varainhoitovuosilta siirretyt tulokset. Edellisiltä varainhoitovuosilta siirretyt tulokset käsittävät oman pääoman, johon on lisätty varainhoitovuotta 1999 koskeviin perittäviin tuloihin liittyvä vastaerä. Varainhoitovuoden taloudellinen tulos koostuu varainhoitovuoden talousarvion toteuttamiseen liittyvästä tuloksesta sekä mukautuksiin liittyvästä tuloksesta. Varainhoitovuoden talousarvion toteuttamiseen liittyvä tulos on määritettävissä vasta kun Euroopan komissio on konsolidoinut tilinpäätöksen. Muiden toimielinten osalta tulos rajoittuu siten talousarvion ulkopuolisille kulu- ja tuottotileille kirjattujen positiivisten ja negatiivisten mukautusten summaan. 8. Velat 8.1 Pitkäaikaiset velat "Muut pitkäaikaiset velat" käsittävät osuudet, jotka pidätetään rakennuksen laajennushankkeen yhteydessä neuvoa-antavan arkkitehdin ja insinöörin palkkioista suoritustakuun perusteella. 8.2 Lyhytaikaiset velat Kohta "muut lyhytaikaiset velat" käsittää maksut, jotka on varainhoitoasetuksen 6 artiklan mukaisesti suoritettu seuraavan varainhoitovuoden tammikuun 1 ja 15 päivän välisenä aikana (aiemmin "siirtyvät maksut"). Kohta "toimielimet ja muut yhteisön elimet" käsittää Euroopan yhteisöjen sairausvakuutuskassalle maksettavat määrät sekä seuraavaan varainhoitovuoteen siirrettävän saldon. Kohta "erilaiset velat" käsittää lähinnä henkilöstöä koskevat sosiaaliturva- ja vakuutusmaksut sekä työmatkakulut, joita luottokorttiyhtiö ei ole vielä laskuttanut. 9. Perimättä olevat varainhoitovuoden talousarvion tulot Kohta käsittää kyseisen varainhoitovuoden aikana todetut tulot, jotka ovat vielä perimättä. 10. Edellisten varainhoitovuosien aikana todettujen saatavien kassaanmaksut Kohta käsittää aiemman varainhoitovuoden aikana todetut tulot, jotka on peritty ja kirjattu kirjanpitoon kyseisen varainhoitovuoden aikana. 11. Talousarvion ulkopuoliset menot Kohta käsittää erilaiset menot, joita ei ole voitu viedä saman varainhoitovuoden talousarviokirjanpitoon. TULOT JA MENOT 12. Euroopan tilintarkastustuomioistuimen omat tulot Euroopan tilintarkastustuomioistuimen omat tulot merkitään kirjanpitoon varainhoitovuoden kuluessa tosiasiallisesti perittyjen määrien perusteella. Kohta "hallinnollisesta toiminnasta kertyneet tulot" sisältää pääasiassa: - tulot Euroopan tilintarkastustuomioistuimen kertomusten ja lausuntojen julkaisemisesta Euroopan yhteisöjen virallisessa lehdessä - kansallisten eläke- ja vakuutuslaitosten suorittamat vakuutusteknisten vastuuvelkojen maksut, jotka liittyvät virkamiesten eläkeoikeuksien siirtoon. 13. Menot Tuloja ja menoja koskevaan yhteenvetoon merkityt varainhoitovuoden menot vastaavat maksuja, jotka on suoritettu varainhoitovuoden määrärahoista ja edelliseltä varainhoitovuodelta siirretyistä määrärahoista asianomaisten säännösten ja määräysten mukaisesti. Varainhoitoasetuksen 6 artiklan kuudennen kohdan mukaisesti varainhoitovuoden tileille kirjataan menot, joiden hyväksymistä koskeva päätös on saapunut varainhoidon valvojalle viimeistään joulukuun 31 päivänä, tilinpitäjälle viimeistään seuraavan tammikuun 10 päivänä ja joiden maksamisen tilinpitäjä on suorittanut viimeistään tammikuun 15 päivänä. 14. Kurssierot Tuloja ja menoja koskevassa yhteenvedossa merkitään kurssivoitot "muut tulot" -otsikon alle ja kurssitappiot puolestaan hallintomenoihin "muut menot" -otsikon alle. 15. Varainhoitovuoden saldo Varainhoitovuoden saldo vastaa varainhoitovuoden kaikkien tulojen ja varainhoitovuoden omista määrärahoista tai edelliseltä varainhoitovuodelta siirretyistä määrärahoista maksettujen menojen erotusta. Seuraavaan varainhoitovuoteen siirrettävä saldo voidaan eritellä seuraavasti: >TAULUKON PAIKKA> 16. Talousarvion toteuttaminen Varainhoitovuoden 2000 talousarvion toteuttamisen tarkastelu jakautuu siirrettyihin määrärahoihin ja varainhoitovuoden määrärahoihin. a) Siirretyt määrärahat vastaavat toisaalta kaikkia ennen varainhoitovuoden päättymistä tehtyjä, mutta maksattamatta olevia maksusitoumuksia, jotka kuuluvat tilintarkastustuomioistuimen maksettavaksi, ja toisaalta määrärahoja, joista budjettivallan käyttäjä on tehnyt siirtopäätöksen. Edelliseltä varainhoitovuodelta siirretyt määrärahat, joita ei käytetä seuraavan varainhoitovuoden kuluessa, peruuntuvat. >TAULUKON PAIKKA> b) Varainhoitovuoden määrärahojen toteuttamisella tarkoitetaan sidotuista määrärahoista suoritettuja maksuja. Maksusitoumusten maksattamatta jäänyt määrä voidaan siirtää seuraavaan varainhoitovuoteen. Määrärahat, joita ei ole sidottu varainhoitovuoden loppuun mennessä, peruuntuvat pääsääntöisesti. >TAULUKON PAIKKA> Siirretyistä määrärahoista (7450000 euroa) ja varainhoitovuoden määrärahoista (58592000 euroa) suoritetut maksut ovat yhteensä 66042000 euroa. Tämä summa vastaa - kun otetaan huomioon kurssitappiot (76000 euroa) - varainhoitovuoden 2000 tuloja ja menoja koskevassa yhteenvedossa esitettyä menojen kokonaismäärää.